VII 



Caeterum illis speciebus singulis, quae proprium genus 

 constituunt, largiores plerumque addidi descriptiones, nam e 

 solis characteribus genericis, qui desumti sunt ab organis se- 

 xuahbus, species aliqua accurate determinari nequit neque 

 dijudicari potest, utrum generis cujusdam e singula specie ex- 

 structi altera fortasse in promptu sit species necne. Jam inde 

 a tertio tomo singulis speciebus durationis signa addidi, quam- 

 quam fateor, me fortasse non raro in errores incidisse difficile 

 vitandos, quum in plantis novis ad fragmenta solummodo 

 saepe describendis illarum durationem florumque colorem 

 auctores haud raro consulto negligant. 



Quod Malpighiacearum monographiam auctore AeMr, ete 

 •Fussieu integram in hunc tomum recepi adjectis suo loco 

 paucis quibusdam speciebus novis, id omnibus gratissimum 

 futurum esse non dubito, proptereaque etiam pag. 149 tabu- 

 lam lapidi incisam receptavi Malpighiacearum genera secun- 

 dum affinitates naturales digesta exhibentem. Addenda et 

 corrigenda a €f, Mtentham ad Mimosearum synopsin ab 

 eodem elaboratam in MaoHeri London journal of botany 

 Vol. V. fascic. II. pag. 77 — 108 data in manus meas sero 

 pervenerunt, quam quae suo Ioco addi possent. Sufficiat igi- 

 tur me Lectores benevolos illius Supplementi in posterum 

 aliquando in Repertorium recipiendi certiores fecisse. 



Eadem ratione, qua hoc quintum, etiam reliqua in poste- 

 rum Repertorii volumina elaborabo opereque integro perfecto 

 continuum dabo supplementum quotannis edendum, quo co- 

 hibeantur nova plantarum genera et species inde ab hoc 

 supplemento in botanicorum scriptis enumerata. 



